CELEX: 32008R0123
Language: lt
Date: 2008-02-12 00:00:00
Title: 2008 m. vasario 12 d. Komisijos reglamentas (EB) Nr. 123/2008, iš dalies keičiantis ir pataisantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų VI priedą

13.2.2008   
            
            
               LT
            
            
               Europos Sąjungos oficialusis leidinys
            
            
               L 38/3
            
         
      KOMISIJOS REGLAMENTAS (EB) Nr. 123/2008
   2008 m. vasario 12 d.
   iš dalies keičiantis ir pataisantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų VI priedą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (1), ypač į jo 13 straipsnio antrą įtrauką,
   kadangi:
   
               (1)
            
            
               Pagal Reglamento (EEB) Nr. 2092/91 5 straipsnio 8 dalį to straipsnio 3 dalies c ir d punktuose nurodytų medžiagų ir produktų sąrašai yra pateikiami to reglamento VI priedo A ir B skirsniuose. Gali būti apibrėžtos tų ingredientų ir medžiagų naudojimo sąlygos.
            
         
               (2)
            
            
               Po to, kai 2006 m. gegužės 24 d. Komisijos reglamentu (EB) Nr. 780/2006, iš dalies keičiančiu Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų VI priedą (2), į tą sąrašą buvo įtrauktos medžiagos, naudojamos gaminant žmonėms vartoti skirtus produktus, kuriuose yra gyvūninės kilmės ingredientų, iki 2007 m. gruodžio 31 d. turėjo būti iš naujo svarstoma, ar nederėtų apriboti arba visiškai nutraukti dviejų priedų – natrio nitrito ir kalio nitrato – naudojimą. Nepriklausomų ekspertų grupė (toliau – ekspertų grupė) 2007 m. liepos 5 d. pateikė išvadą (3), kurioje rekomendavo per pagrįstai nustatytą laikotarpį nutraukti natrio nitrito ir kalio nitrato naudojimą ekologiškuose mėsos produktuose. Ekspertų grupė taip pat rekomendavo, kad nutraukus šių medžiagų naudojimą turėtų būti imtasi tam tikrų atsargumo priemonių. Todėl natrio nitritą ir kalio nitratą turėtų būti leista naudoti iki 2010 m. gruodžio 31 d., kad būtų galima įvertinti atsisakymo juos naudoti pasekmes. Šiame vertinime turėtų būti atsižvelgta į tai, ar valstybės narės rado saugių nitritų ir (arba) nitratų pakaitalų, ir į jų pažangą rengiant alternatyviai gamybai skirtas šviečiamąsias programas.
            
         
               (3)
            
            
               Nuo 2007 m. gruodžio 1 d. pagal Reglamento (EB) Nr. 780/2006 nuostatas sieros dioksidą ir kalio metabisulfitą leidžiama naudoti vaisių vynų, gaminamų ne iš vynuogių, taip pat obuolių sidro, kriaušių sidro ir midaus gamybai. Ekspertų grupės teigimu, šias medžiagas turėtų būti leidžiama naudoti, kol atsiras pakaitinių junginių ar technologijų. Komisija siūlo vadovautis šia rekomendacija. Kadangi tikimasi gauti naujų tyrimų duomenų, sieros dioksido ir kalio metabisulfito naudojimas ekologiškuose produktuose turėtų būti persvarstytas iki 2010 m. gruodžio 31 d.
            
         
               (4)
            
            
               Siekiant užtikrinti, kad tam tikruose sąraše nurodytuose technologiniuose maisto prieduose (talke, bentonite ir kaoline) nebūtų nepatvirtintų medžiagų, ekspertų grupė siūlo, kad tie priedai būtų naudojami tik jei jie atitinka šiems maisto priedams Bendrijos teisės aktuose nurodytas grynumo normas.
            
         
               (5)
            
            
               Gaminant rauginto pieno sūrius, natrio karbonato (E 500) į pasterizuotą pieną pridedama, kad pieno rūgšties nulemtas rūgštumas būtų sumažintas iki tinkamo pH ir kad taip būtų sudarytos reikiamos sąlygos nokinančiųjų bakterijų kultūroms augti. Todėl, pasak ekspertų grupės, natrio karbonatą turėtų būti leista naudoti gaminant ekologišką rauginto pieno sūrį. Komisija siūlo vadovautis šia rekomendacija.
            
         
               (6)
            
            
               Ekspertų grupė teigia, kad norint po tam tikro laiko ekologiškų produktų gamybai naudojamą želatiną, pagamintą iš neekologiškos gyvūnų odos ar kaulų, pakeisti želatina, pagaminta iš ekologiškos kiaulių odos, į sąrašą turėtų būti įtraukta keletas technologinių priedų. Komisija siūlo vadovautis šia rekomendacija.
            
         
               (7)
            
            
               Vandenilio chloridą reikia naudoti kaip technologinį priedą tam tikrų specialių kietos žievės sūrių (goudos, edamo, Maasdammer, Boerenkaas, Friese ir Leidse Nagelkaas sūrių) gamybai, kad būtų reguliuojama sūdymo baseino pH ir neatsirastų nepageidautinų kvapų. Tačiau iki 2010 m. gruodžio 31 d. derėtų persvarstyti vandenilio chlorido naudojimą šių specialių kietos žievės sūrių gamybai.
            
         
               (8)
            
            
               Reglamento (EEB) Nr. 2092/91 su pakeitimais, padarytais Reglamentu (EB) Nr. 780/2006, VI priede maisto priedą E 160b (anatas, biksinas ir norbiksinas) leidžiama naudoti škotiškajam čederiui. Kadangi šis terminas nėra bendras spalvotiesiems čederio sūriams taikomas terminas, įrašas VI priede turėtų būti pakeistas, kad apimtų visus čederio sūrius. Todėl anatą, biksiną, norbiksiną – E 160b – turėtų būti leista naudoti visų čederio sūrių gamybai.
            
         
               (9)
            
            
               Įrašas „Mikroorganizmų ir fermentų preparatai“ per klaidą įrašytas Reglamento (EEB) Nr. 2092/91 su pakeitimais, padarytais Reglamentu (EB) Nr. 780/2006, VI priedo B skirsnio išnašoje. Šis įrašas turėtų būti įrašytas normaliu šriftu ir įterptas kaip atskiras įrašas. Todėl VI priedas turėtų būti atitinkamai pataisytas, o toks pataisymas – įsigalioti nuo Reglamento (EB) Nr. 780/2006 taikymo pradžios dienos.
            
         
               (10)
            
            
               Todėl reikėtų atitinkamai iš dalies pakeisti Reglamentą (EEB) Nr. 2092/91.
            
         
               (11)
            
            
               Šiame reglamente numatytos priemonės atitinka Reglamento (EEB) Nr. 2092/91 14 straipsniu įsteigto Komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2092/91 VI priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   Jis taikomas nuo 2008 m. vasario 15 d.
   Tačiau šio reglamento priedo 3 punkto f papunktis taikomas nuo 2007 m. gruodžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. vasario 12 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1517/2007 (OL L 335, 2007 12 20, p. 13).
   
      (2)  OL L 137, 2006 5 25, p. 9.
   
      (3)  Nepriklausomų ekspertų grupės išvados „Maisto priedai ir technologiniai priedai, kuriuos leidžiama naudoti gaminant ekologiškus augalinės ir gyvulinės kilmės maisto produktus“. http://ec.europa.eu/agriculture/qual/organic/foodadd/expert/05072007.pdf
   
      PRIEDAS
      Reglamento (EEB) Nr. 2092/91 VI priedas iš dalies keičiamas taip:
      
                  1)
               
               
                  Ketvirtoje pastraipoje tekstas po antrašte „BENDRIEJI PRINCIPAI“ pakeičiamas taip:
                  „Iki 2010 m. gruodžio 31 d. persvarstomas šių medžiagų naudojimas:
                  
                              —
                           
                           
                              ar nutraukti A.1 poskirsnyje nurodyto natrio nitrito ir kalio nitrato naudojimą,
                           
                        
                              —
                           
                           
                              ar naudoti A.1 poskirsnyje nurodytą sieros dioksidą ir kalio metabisulfitą,
                           
                        
                              —
                           
                           
                              ar naudoti B poskirsnyje nurodytą vandenilio chloridą goudos, edamo, Maasdammer, Boerenkaas, Friese ir Leidse Nagelkaas sūriams gaminti.
                           
                        Per pirmojoje įtraukoje nurodytą persvarstymą atsižvelgiama į valstybių narių pastangas rasti saugių nitritų ir (arba) nitratų pakaitalų ir parengti šviečiamąsias alternatyvių gamybos metodų ir higienos programas ekologiškos mėsos perdirbėjams ir (arba) gamintojams.“
               
            
                  2)
               
               
                  A skirsnis iš dalies keičiamas taip:
                  
                              a)
                           
                           
                              A.1 poskirsnyje su E 160b susijęs įrašas pakeičiamas taip:
                              
                                          Kodas
                                       
                                       
                                          Pavadinimas
                                       
                                       
                                          Augalinės kilmės maisto produktų ruošimas
                                       
                                       
                                          Gyvūninės kilmės maisto produktų ruošimas
                                       
                                       
                                          Specialios sąlygos
                                       
                                    
                                          „E 160b
                                       
                                       
                                          Anatas, biksinas, norbiksinas
                                       
                                       
                                           
                                       
                                       
                                          X
                                       
                                       
                                          Raudonasis Lesterio sūris
                                          Dvigubasis Glosterio sūris
                                          Čederis
                                          Sūris Mimolette“
                                       
                                    
                        
                              b)
                           
                           
                              A.1 poskirsnyje su E 500 susijęs įrašas pakeičiamas taip:
                              
                                          Kodas
                                       
                                       
                                          Pavadinimas
                                       
                                       
                                          Augalinės kilmės maisto produktų ruošimas
                                       
                                       
                                          Gyvūninės kilmės maisto produktų ruošimas
                                       
                                       
                                          Specialios sąlygos
                                       
                                    
                                          „E 500
                                       
                                       
                                          Natrio karbonatai
                                       
                                       
                                          X
                                       
                                       
                                          X
                                       
                                       
                                          “Dulce de leche” (1) grietinės sviestas ir rauginto pieno sūris (2)
                                          
                                       
                                    
                        
            
                  3)
               
               
                  B skirsnis iš dalies keičiamas taip:
                  
                              a)
                           
                           
                              Su citrinų rūgštimi susijęs įrašas pakeičiamas taip:
                              
                                          Pavadinimas
                                       
                                       
                                          Augalinės kilmės maisto produktų ruošimas
                                       
                                       
                                          Gyvūninės kilmės maisto produktų ruošimas
                                       
                                       
                                          Specialios sąlygos
                                       
                                    
                                          „Pieno rūgštis
                                       
                                       
                                           
                                       
                                       
                                          X
                                       
                                       
                                          Sūdymo baseino pH reguliuoti gaminant sūrį (3)
                                          
                                       
                                    
                                          Citrinų rūgštis
                                       
                                       
                                          X
                                       
                                       
                                          X
                                       
                                       
                                          Sūdymo baseino pH reguliuoti gaminant sūrį (3)
                                          
                                          Aliejų gamyba ir krakmolo hidrolizė (4)
                                          
                                       
                                    
                        
                              b)
                           
                           
                              Su sieros rūgštimi susijęs įrašas pakeičiamas taip:
                              
                                          Pavadinimas
                                       
                                       
                                          Augalinės kilmės maisto produktų ruošimas
                                       
                                       
                                          Gyvūninės kilmės maisto produktų ruošimas
                                       
                                       
                                          Specialios sąlygos
                                       
                                    
                                          „Sieros rūgštis
                                       
                                       
                                          X
                                       
                                       
                                          X
                                       
                                       
                                          Želatinos gamyba (5)
                                          
                                          Cukraus (cukrų) gamyba (6)
                                          
                                       
                                    
                                          Vandenilio chloridas
                                       
                                       
                                           
                                       
                                       
                                          X
                                       
                                       
                                          Želatinos gamyba
                                          Reguliuoti sūdymo baseino pH gaminant goudos, edamo, Maasdammer, Boerenkaas, Friese ir Leidse Nagelkaas sūrius
                                       
                                    
                                          Amonio hidroksidas
                                       
                                       
                                           
                                       
                                       
                                          X
                                       
                                       
                                          Želatinos gamyba
                                       
                                    
                                          Vandenilio peroksidas
                                       
                                       
                                           
                                       
                                       
                                          X
                                       
                                       
                                          Želatinos gamyba
                                       
                                    
                        
                              c)
                           
                           
                              Įrašai, susiję su talku, bentonitu ir kaolinu, pakeičiami taip:
                              
                                          Pavadinimas
                                       
                                       
                                          Augalinės kilmės maisto produktų ruošimas
                                       
                                       
                                          Gyvūninės kilmės maisto produktų ruošimas
                                       
                                       
                                          Specialios sąlygos
                                       
                                    
                                          „Talkas
                                       
                                       
                                          X
                                       
                                       
                                           
                                       
                                       
                                          Atitiktis specialiems grynumo kriterijams, kurie taikomi maisto priedui E 553b
                                       
                                    
                                          Bentonitas
                                       
                                       
                                          X
                                       
                                       
                                          X
                                       
                                       
                                          Rišiklis midui (7)
                                          
                                          Atitiktis specialiems grynumo kriterijams, kurie taikomi maisto priedui E 558
                                       
                                    
                                          Kaolinas
                                       
                                       
                                          X
                                       
                                       
                                          X
                                       
                                       
                                          Propolis (7)
                                          
                                          Atitiktis specialiems grynumo kriterijams, kurie taikomi maisto priedui E 559
                                       
                                    
                        
                              d)
                           
                           
                              Po įrašo, susijusio su kaolinu, įterpiamas toks įrašas:
                              
                                          Pavadinimas
                                       
                                       
                                          Augalinės kilmės maisto produktų ruošimas
                                       
                                       
                                          Gyvūninės kilmės maisto produktų ruošimas
                                       
                                       
                                          Specialios sąlygos
                                       
                                    
                                          „Celiuliozė
                                       
                                       
                                          X
                                       
                                       
                                          X
                                       
                                       
                                          Želatinos gamyba (8)
                                          
                                       
                                    
                        
                              e)
                           
                           
                              Įrašai, susiję su diatomitu ir perlitu, pakeičiami taip:
                              
                                          Pavadinimas
                                       
                                       
                                          Augalinės kilmės maisto produktų ruošimas
                                       
                                       
                                          Gyvūninės kilmės maisto produktų ruošimas
                                       
                                       
                                          Specialios sąlygos
                                       
                                    
                                          „Diatomitas
                                       
                                       
                                          X
                                       
                                       
                                          X
                                       
                                       
                                          Želatinos gamyba (9)
                                          
                                       
                                    
                                          Perlitas
                                       
                                       
                                          X
                                       
                                       
                                          X
                                       
                                       
                                          Želatinos gamyba (9)
                                          
                                       
                                    
                        
                              f)
                           
                           
                              Įrašas, susijęs su mikroorganizmų ir fermentų preparatais, pakeičiamas taip:
                              „Mikroorganizmų ir fermentų preparatai:
                              Bet kokie mikroorganizmų ir fermentų preparatai, paprastai naudojami kaip maisto gamybos pagalbinės priemonės, išskyrus genetiškai modifikuotus mikroorganizmus ir fermentus, gautus iš genetiškai modifikuotų organizmų, kaip apibrėžta Direktyvoje 2001/18/EB (*).“
                           
                        
            
         (1)  „Dulce de leche“ ar „Confiture de lait“ – tai švelnus, skanus, rudas kremas, paruoštas iš saldinto sutirštinto pieno
      
         (2)  Apribojimas taikomas tik gyvūniniams produktams.“
      
         (3)  Apribojimas taikomas tik gyvūniniams produktams.
      
         (4)  Apribojimas taikomas tik augaliniams produktams.“
      
         (5)  Apribojimas taikomas tik gyvūniniams produktams.
      
         (6)  Apribojimas taikomas tik augaliniams produktams.“
      
         (7)  Apribojimas taikomas tik gyvūniniams produktams.“
      
         (8)  Apribojimas taikomas tik gyvūniniams produktams.“
      
         (9)  Apribojimas taikomas tik gyvūniniams produktams.“